Tisztelt Szülő, Kedves Ifjú Lajosista!

A tanévkezdés előtt, **2015. augusztus 27-29 között** kerül megrendezésre a hagyományos ciszterci diáktábor, a „*Ciszterna”* **Mattyon**. A tábor célja a tanárokkal, az atyákkal és diáktársakkal való megismerkedés, közösségépítés és az évkezdéshez szükséges hasznos információk átadása. A táborban való részvételt szeretettel javasoljuk minden beiratkozó diák számára.

HOZZÁJÁRULÁS

A tábor **költsége 8000 Ft**, melyből 2000 Ft előleget a beiratkozáskor, 6000 Ft-ot pedig a tábor kezdetekor kell befizetni a helyszínen. Indokolt esetben, korlátozott számban lehetőségünk van a tábor költségéből kedvezményt adni. Az erre vonatkozó kérést rövid indoklással együtt az alábbi e-mail címre kérjük elküldeni, legkésőbb június 30-ig: nyisztorzsolt@crnlg.hu.

UTAZÁS

A helyszínre különbuszokkal, együtt utazunk ki, ill. vissza. **Gyülekező** a vasútállomás melletti parkolóban (a „Domus” parkolóval szemben) **augusztus 27-én reggel 8:00-kor**.

**Visszaérkezés** **augusztus 29-én 12:00** körül ugyanide.

ÉTKEZÉS

Az első nap meleg vacsorát, a második nap háromszori étkezést, az utolsó nap reggelit és úticsomagot biztosítunk. A helyszínen vásárlási lehetőség nincs, ezért **kérjük**, az **első napi ebédre hidegélelmet hozz** magaddal!

SZÁLLÁS, FELSZERELÉS
A résztvevők nagyobb létszámú diákhálókban lesznek elhelyezve, ágynemű biztosított, hálózsákra nincs szükség.

**Amire szükség lesz:** könnyű, réteges, sportolásra, játékra is alkalmas ruházat, napvédő sapka, naptej, szúnyogriasztó, jegyzetfüzet, írószer, szülői engedély és egészségügyi nyilatkozat.

**Ne hozz magaddal:** nagyértékű digitális eszközöket (Ipod, tablet, laptop…)

TOVÁBBI INFORMÁCIÓ:

www.crnlg.hu/Galéria/2014/2015/Ciszterna

vagy: nyisztorzsolt@crnlg.hu, +36 30 207 05 89

 Nyisztor Zsolt

 igazgatóhelyettes